पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दूसरे दिन भी पदाधिकारियों ने सख्ती दिखाते हुए शहर वासियों को लॉकडाउन का पालन करवाने को लेकर पदाधिकारी को सड़क पर उतरनी पड़ी। जिसको लेकर जिला प्रशासन की ओर से शहर के महाराजगंज चौक, कचहरी चौक , थाना चौक, खैरा मोड़, अतिथि पैलेश चौक, बोधवन तालाब चौक सहित अन्य चौक चौराहे पर मजिस्ट्रेट के अलावा भारी तादाद में सुरक्षा बलों को तैनात किया गया है, ताकि दूसरे जिलों से भी आने वाले लोगों पर नजर रखी जाए। गुरुवार को भी लॉकडाउन को लेकर एसडीओ प्रतिभा रानी, सदर एसडीपीओ डॉ. राकेश कुमार, मुख्यालय डीएसपी लाल बाबू यादव, सीओ दीपक कुमार, सदर थानाध्यक्ष चंदन कुमार सहित भारी तादाद में सुरक्षा बल सड़क पर उतरे और निर्धारित समय के बाद भी खुले व्यवसायियों के दुकानों को बंद कराया गया। दूसरे दिन भी दुकानदारों को सख्त निर्देश दिया गया कि वे नियमों का पालन करें नहीं तो कड़ी कार्रवाई की जाएगी। इस दौरान पदाधिकारियों ने बेवजह सड़क पर घूम रहे लोगों पर सख्ती दिखाई गई। बता दें कि जिले में काफी तेजी से संक्रमित मरीजों की संख्या में वृद्धि हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn